आदर्श जाट महासभा के प्रदेशाध्यक्ष रामनारायण चौधरी ने कहा कि बेनीवाल न केवल जाट समाज बल्कि किसान, दलित,और अल्पसंख्यक वर्ग के साथ ही तमाम वर्गों की आवाज उठाते रहे हैं। उन्होंने बताया कि हनुमान बेनीवाल के निलंबन के खिलाफ 30 मई को राजधानी जयपुर के सिविल लाइन फाटक पर प्रदर्शन किया जाएगा। चौधरी ने कहा कि अगर फिर भी बेनीवाल का निलंबन सरकार ने वापस नहीं लिया तो 1 जून को सभी जाट संगठन, किसान, अल्पसंख्यक और दलित वर्ग एकजुट होकर राजस्थान बंद कराएंगे।